আগরতলা পৌরনিগম
আগরতলা পৌরনিগম বা এএমসি হল একটি পৌরসংস্থা, যা ভারতের ত্রিপুরা রাজ্যের রাজধানী ও উত্তর-পূর্ব ভারতের তৃতীয় বৃহত্তম শহর আগরতলার পরিচালনা ও রক্ষণাবেক্ষণ করে। পৌরসংস্থাটি উত্তর-পূর্ব ভারতের প্রাচীনতম পৌরসভা হিসাবে ১৮৭১ সালে গঠিত হয়। এটি শহরের উন্নয়ন ও আধুনিকীকরণ এবং বিভিন্ন কার্যক্রম পরিচালনায় গুরুত্বপূর্ণ ভূমিকা পালন করে। এই নাগরিক প্রশাসনিক সংস্থা ৭৬.৫ বর্গ কিলোমিটার এলাকা নিয়ে গঠিত। আগরতলা পৌরনিগমের বর্তমান মেয়র হলেন ড. প্রফুল্ল জিৎ সিনহা।